હવે તમે જ કહો, જો લોકો પાસે એટલું ધન હોય કે તેઓ બળદ, બળદગાડું, ઘોડા, ઘોડાગાડી વગેરે વસાવી શકે તો પછી ચંદીના ભાવમાં થોડોક વધારો થાય તો તેમને પેટમાં કેમ દુઃખે છે? એમનું કહેવું છે કે અમારા પૂર્વ પ્રધાન અર્થશાસ્ત્રી અને તત્કાલીન પ્રધાન મંત્રી મગધ, મદ્ર, વિદેહ અને છેક કાંપિલ્ય સુધી જેમની વિદ્વત્તાના વખાણ થાય છે તેવા શ્રી ભુવન મોહન ખારીશીંગ પોતાના દેશની અર્થવ્યવસ્થા જ સંભાળી શક્તા નથી તો સામે પક્ષે તત્કાલીન અર્થશાશ્ત્રી બોલએન્ડ મુકરજી પ્રધાન રાષ્ટ્રપતિ થવાની શક્યતાઓ તપાસવામાં વ્યસ્ત હોવાથી તેમને અર્થશાસ્ત્રમાં નહીં પરંતુ રાષ્ટ્રપતિભવનના બગીચાની લૉનમાં વધારે રસ છે.